Anexa nr. 2 _______________________

Procedura de acordare a facilităţilor fiscale categoriilor de persoane fizice

prevăzute la art. 286 alin. 3 din Legea nr. 571/2003 privind Codul fiscal, modificată
Art.1 – (1) Pentru anul fiscal 2010, beneficiază de scutire în cuantum maxim de 400 lei, fără a depăşi impozitul anual datorat, la plata impozitului pentru clădirea folosită ca locuinţă de domiciliu, următoarele categorii de persoane:

 

a) persoanele fizice ale căror venituri lunare nete sunt mai mici decât salariul minim brut pe ţară



b) persoanele fizice ale căror venituri lunare nete constau in exclusivitate din indemnizaţie de şomaj sau ajutor social.



(2) Scutirea prevăzută la alin.(1) se acordă doar în cazul în care persoanele care se încadrează în prevederile alin.(1) literele „a” şi „b” nu deţin mai multe proprietăţi în afara celei de domiciliu. Nu se încadrează în prevederile alin.(1) spaţiile cu altă destinaţie decât cea de locuinţă, chiar dacă spaţiul respectiv se află la aceeaşi adresă cu locuinţa de domiciliu.
Art.2 – (1) Pentru anul fiscal 2010, persoanele prevăzute la art.1 alin.(1) din prezenta hotărâre, beneficiază de scutire în proporţie de 100% la plata impozitului pe terenul aferent locuinţei de domiciliu, în condiţiile prevăzute la art.1 alin.(1) din prezenta hotărâre. 




(2) Nu se încadrează în prevederile alin.(1) terenurile încadrate în altă categorie de folosinţă decât cea de terenuri cu construcţii, chiar dacă acestea sunt situate la adresa de domiciliu.

Art.3 – În cazul persoanelor care deţin în coproprietate un imobil, scutirea se acordă, în condiţiile prezentei hotărâri, doar persoanei care îndeplineşte condiţiile precizate la art.1 şi 2 din prezenta anexă, şi doar pentru cota sa de proprietate.

Art.4 – Reducerea, respectiv scutirea de impozit se acorda numai pentru locuinta de domiciliu si terenul aferent acesteia pe baza de cerere, proportional cu perioada ramasa pana la sfarsitul anului, scutirea operand cu data de intai a lunii urmatoare celei in care persoana depune documentele justificative in vederea scutirii si proportional cu cota de proprietate apartinand acestuia.

Art.5 - Cererea va cuprinde :


-
elementele de identificare a solicitantului


-
elementele de identificare a bunurilor impozabile pentru care se solicita scutirea 

-     natura obligatiei bugetare pentru care se solicita scutirea.
Art.6 – (1) In sustinerea cererii se vor depune urmatoarele documente:


- copie de pe buletinul de identitate al solicitantului, certificat in conformitate cu originalul,  de catre personalul Directiei Fiscale a Municipiului Timisoara 


-
actele care stau la baza stabilirii sumelor pentru care se solicita scutirea sau reducerea (copie extras CF actualizat, copie contract de vanzare-cumparare)


-
acte care să dovedeasca veniturile solicitantului (ex : adeverinta de salariu net, cupon de pensie, adeverinta din care sa rezulte ca beneficiaza de ajutor de somaj si/sau alocatie de sprijin) 


-
declaratie pe propria raspundere a solicitantului din care sa rezulte ca nu realizeaza alte venituri  decat cele pentru care a depus acte. 




(2) Persoanele care nu realizează nici un fel de venit au obligaţia să prezinte o adeverinţă de la Direcţia Generală a Finanţelor Publice – Administraţia Financiară Timişoara în acest sens.


Art.7 – Facilitatile fiscale pot fi solicitate si acordate atat inaintea inceperii executarii silite cat si in timpul executarii acesteia.

Art.8 – Pentru a beneficia de reducerea la plata impozitului pe clădire prevăzută la art.1 alin.(1) din prezenta anexă, respectiv de scutirea prevăzută la art.2 din prezenta anexă, solicitantul trebuie sa nu figureze in evidentele Primariei cu debite restante.

Art.9 - Pentru solutionarea fiecarui dosar privind cererea de scutire sau reducere a impozitului pe cladire si teren, Directia Fiscala, prin serviciul de specialitate va intocmi un referat care va fi supus aprobarii directorului executvi al Directiei Fiscale a Municipiului Timisoara.

Art.10 – Persoanele fizice beneficiare a scutirilor, respectiv a reducerilor ce fac obiectul prezentei anexe vor fi obligate ca in situatia in care intervin modificari cu privire la veniturile acestora, sa instiinteze compartimentul de specialitate in cel mult 30 de zile de la data modificarii respective. 

DIRECTOR EXECUTIV

Directia Fiscala a Municipiului Timisoara
ADRIAN BODO

Anexa 3 

LA HCL NR.___________________________ 
Procedura, criteriile şi condiţiile de acordare a scutirii la plata impozitului pe clădire datorat de către persoanele fizice pentru locuinţa de domiciliu în anul 2010
1. Contribuabilii persoane fizice, beneficiază de scutire în proporţie de 100% la plata impozitului datorat pentru locuinţa de domiciliu, în cazul în care aceştia se obligă ca în anul în care beneficiază de această facilitate fiscală (2010) să realizeze următoarele lucrări:

· înlocuire tâmplărie exterioară la clădiri cu tâmplărie din geam termopan;

· înlocuire acoperişuri tip terasă cu acoperişuri tip şarpantă sau refacerea acoperişurilor vechi tip şarpantă;

· izolaţii termice şi hidro la faţade şi terasele imobilelor;

· refacerea faţadelor imobilelor (îndepărtarea placajelor care se desprind de pe faţade şi înlocuirea cu alte placaje noi, fie îndepărtarea completă a placajelor şi astuparea rosturilor cu spumă, retencuire, zugrăvire, alte soluţii tehnice cât şi refacerea faţadelor unde există tencuială şi ornamente.

Se va solicita Autorizaţie de construire pentru imobilele care fac parte din categoria: monument istoric/ansamblu/sit/zonă de protecţie precum şi pentru înlocuire acoperişuri tip terasă cu acoperişuri tip şarpantă.

2. Lucrările amintite mai sus vor fi executate de contribuabilii ce beneficiază de scutire, în cursul anului 2010.

3. Suma rezultată ca facilitate fiscală nu poate depăşi cuantumul impozitului datorat de către contribuabili pentru anul fiscal 2010.

4. Scutirea se acordă persoanelor fizice numai pentru locuinţa de domiciliu, certificată de copia buletinului de identitate a solicitantului. Prin locuinta de domiciliu sau de resedinta se intelege locuinta situata la adresa inscrisa in actele de indentitate ale membrilor de familie sau dupa caz, adresa la care persoanele sunt inscrise in cartea de imobil si sunt luate in calcul la stabilirea cheltuielilor de intretinere a locuintei.  
5. După terminarea lucrării, persoanele care solicită scutirea trebuie să depună documente justificative: copii de pe facturi şi chitanţe fiscale, copii de pe buletinele de identitate ale proprietarilor cu adresa de domiciliu, copie autorizaţie de construire (dacă este cazul), extras de carte funciară in extenso nu mai vechi de 30 de zile în copie (pentru Asociaţii de Proprietari), tabel cu persoanele care fac parte din Asociaţia de Proprietari, semnat şi ştampilat de către administrator şi fotografii realizate înainte şi după finalizarea lucrărilor.

6. Contribuabilii beneficiază de această facilitate, în cazul în care la data depunerii dosarului nu figurează în evidenţele fiscale cu rămăşite. Verificarea îndeplinirii acestei condiţii se va realiza de către serviciul de specialitate din cadrul Direcţiei Fiscale a Municipiului Timisoara.

7. Scutirea de la plata impozitului pe clădire se acordă, pentru întreg anul 2010, de către serviciul de specialitate din cadrul Direcţiei Fiscale a Municipiului Timisoara pe baza referatului întocmit de către Direcţia Urbanism.

DIRECTOR URBANISM 

Arh. Emilian Sorin Ciurariu
